Guillelmus Dei gratia episcopus Autisiodorensis omnibus presentes litteras inspecturis salutem in Domino. Notum facimus universis quod Herveus de Moneta civis Autissiodorum in nostra presentia constitutes recognovit quod defuncta Adelina uxor sua in perpetuam elemosinam dederat Dei amore et anime sue remedio et salute quandam vineam suam que dicitur de Bar ecclesie de Vallelucenti. Idem vero Herveus concessit coram nobis et gratam habuit donationem predictam ab uxore sua factam. Preterea dedit eidem ecclesie quinque solidos annui census assignatos super vineam de Piro que de suo capite movet percipiendos annuatim in crastino omnium sanctorum. In cujus rei testimonium presentes litteras sigilli nostri munimine duximus roborandas. Actum anno Gracie M° CC° nonodecimo mense junio.